Τζάστιν Μπίμπερ

Ο Τζάστιν Μπίμπερ (Justin Bieber, Λόντον, Οντάριο, 1 Μαρτίου 1994) είναι Καναδός τραγουδιστής. Το 2008, τον ανακάλυψε τυχαία ο μάνατζερ ταλέντων Σκούτερ Μπράουν, από τα βίντεο που είχε αναρτήσει στο YouTube. Ο Μπράουν εντυπωσιάστηκε από τα βίντεο και επικοινώνησε με την μητέρα του Μπίμπερ, Πάττι, για να την ενημερώσει πως θα τον ενδιέφερε να συνεργαστεί με τον νεαρό μουσικό. Αφού εκείνη συμφώνησε, ο Μπράουν κανόνισε να συναντηθεί ο Μπίμπερ με τον  Άσερ Ρέιμοντ στην Ατλάντα και ο Μπίμπερ σύντομα υπέγραψε συμβόλαιο με τον όμιλο Raymond Braun Media Group, ενώ αργότερα του προσφέρθηκε από τον Λ.Α. Ρέιντ δισκογραφικό συμβόλαιο με την Island Records. .

Ο Μπίμπερ κυκλοφόρησε τον πρώτο του δίσκο, My World, ο οποίος έγινε γνωστός στις Η.Π.Α, επειδή ειχε εκατομμύρια πωλήσεις. Το πρώτο άλμπουμ κανονικού μήκους του Καναδού, My World 2.0, κυκλοφόρησε τον Μάρτιο του 2010. Έφτασε στην κορυφή σε πολλές χώρες και έγινε πλατινένιο στις Ηνωμένες Πολιτείες. Είχε προηγηθεί το single "Baby", το οποίο είναι το τραγούδι που έχει γνωρίσει την περισσότερη δυσαρέσκεια. Μετά την κυκλοφορία του πρώτου του άλμπουμ, ακολούθησε η πρώτη του περιοδεία, My World Tour, τα ρεμίξ άλμπουμ, My Worlds Acoustic και Never Say Never - The Remixes και η πρώτη του βιογραφική ταινία, η οποία ήταν βασισμένη στην περιοδεία του, Never Say Never. Το δεύτερο άλμπουμ του, Under The Mistletoe, κυκλοφόρησε τον Νοέμβριο του 2011 και έγινε το νούμερο 1 του Billboard 200, όπως επίσης και το επόμενο, Believe, (Ιούνιος 2012) με το οποίο ο καλλιτέχνης έφτασε για τέταρτη φορά την κορυφή στις Ηνωμένες Πολιτείες. Το καινούριο άλμπουμ του "Purpose" κυκλοφόρησε στις 13 Νοεμβρίου του 2015 με μεγάλη επιτυχία αφού το άλμπουμ περιείχε μόλις 18 τραγούδια και τα 17 από αυτά έγιναν επιτυχίες στο Billdboard 100.

Ο Μπίμπερ έχει λάβει πολυάριθμα βραβεία, συμπεριλαμβανομένων των Diamond Award, το πρώτο Milestone Award στην ιστορία των Billboard Music Awards και πέντε συνεχόμενα Best Male στα Europe Music Awards. Ήταν επίσης υποψήφιος για δύο βραβεία Grammy. Με μια παγκόσμια ομάδα οπαδών, η οποία αποκαλείται "Beliebers" και πάνω από 50 εκατομμύρια ακόλουθους στο Twitter, ονομάστηκε η τρίτη πιο ισχυρή δημοσιότητα του κόσμου από το περιοδικό Forbes το 2012. Ωστόσο, το 2013,   έπεσε στο νούμερο 9 της λίστας.

 Πρώτα χρόνια 
Ο Τζάστιν Μπίμπερ γεννήθηκε την 1η Μαρτίου 1994 στο Λόντον του Οντάριο.  Γεννήθηκε και μεγάλωσε στο Στράτφορντ (Οντάριο). Είναι το μοναχοπαίδι του Τζέρεμι Τζακ Μπίμπερ και της Πατρίσια "Πάττι" Μαλέτ. Οι γονείς του Μπίμπερ δεν παντρεύτηκαν ποτέ. Η Πάττι μεγάλωσε τον γιό της με την βοήθεια της μητέρας της, Νταϊάν, και του πατριού της, Μπρους. Η μητέρα του έχει γαλλοκαναδική καταγωγή, ενώ ο προπαππούς του πατέρα του ήταν γερμανικής καταγωγής, έχοντας επίσης αγγλικές και ιρλανδικές ρίζες. Ο ίδιος έχει δηλώσει ότι έχει κάποια απροσδιόριστη, Καναδική καταγωγή.

Ο πατέρας του Μπίμπερ ξαναπαντρεύτηκε και απέκτησε την Jazmyn (2009) και τον Jaxon (2010)  Μεγαλώνοντας τον Μπίμπερ ως ανύπαντρη μητέρα με χαμηλό εισόδημα, η μητέρα του, Πάττι, άλλαζε πολλές δουλειές χαμηλής αμοιβής κατά καιρούς. Ο Καναδός έχει πολύ καλές σχέσεις με τον πατέρα του.

Ο Μπίμπερ φοίτησε στο αγγλογαλλικό σχολείο, Jeanne Sauvé Catholic School. Μεγαλώνοντας έμαθε να παίζει πιάνο, ντραμς, κιθάρα και τρομπέτα. Τις αρχές του 2007, όταν ήταν 12 χρονών, ο Μπίμπερ ερμήνευσε το "So Sick" του Ne-Yo για έναν τοπικό διαγωνισμό τραγουδιού και βγήκε δεύτερος. Η μητέρα του ανάρτησε ένα βίντεο της παράστασής του στο YouTube, ώστε να το δουν οι φίλοι και συγγενείς τους. Συνέχισε να ανεβάζει βίντεο, όπου ο Μπίμπερ τραγουδούσε διάφορα R&B τραγούδια και με τον καιρό γινόταν όλο και πιο δημοφιλής.

 Καριέρα 
 2008-10: Ξεκίνημα καριέρας καιMy World 
Ο Σκούτερ Μπράουν, πρώην στέλεχος μάρκετινγκ της So So Def, ανακάλυψε ένα βίντεο του Μπίμπερ μέσω ενός φίλου του. Εντυπωσιασμένος, ο Μπράουν εντόπισε το σχολείο του Μπίμπερ και επικοινώνησε με την μητέρα του, η οποία στην αρχή ήταν διστακτική. Στα 13 του χρόνια, ο Μπίμπερ πήγε στην Ατλάντα, Τζόρτζια με τον Σκούτερ για να ηχογραφήσει δοκιμαστικά.

Ο Μπίμπερ σύντομα υπέγραψε με τη Raymond Braun Media Group (RBMG), μια κοινοπραξία του Usher και του Μπράουν. Σύμφωνα με πληροφορίες ο Τζάστιν Τίμπερλεικ προσπάθησε να υπογράψει ο Μπίμπερ για εκείνον, αλλά έχασε τον 'πόλεμο προσφορών' από τον Άσερ. Στη συνέχεια, ο τελευταίος ζήτησε βοήθεια από τον τότε μάνατζέρ του, Κρις Χικς, για να βρει μια δισκογραφική εταιρία για τον Μπίμπερ. Ο Χικς οργάνωσε μια οντισιόν με τον Λ. Α. Ριντ της Island Def Jam Music Group. Ο δεύτερος υπέγραψε με τον Μπίμπερ στην Island Records τον Οκτώβριο του 2008 (με αποτέλεσμα μια συνεργασία της RBMG και της Island Records) και έδωσε στον Χικς την θέση του εκτελεστικού αντιπροέδρου στη Def Jam, από όπου θα μπορούσε να διαχειριστεί την καριέρα του Μπίμπερ στην εταιρία. Ο Μπίμπερ μετακόμισε στην Ατλάντα με την μητέρα του για να συνεχίσει να συνεργάζεται με τον Άσερ και τον Μπράουν,  ο οποίος έγινε μάνατζέρ του το 2008.

 2010-11: Justin Bieber: Never Say Never 
To 2011 κυκλοφόρησε η 3D ταινία Never Say Never. Περιλάμβανε σκηνές από τις συναυλίες του, υλικό από την παιδική του ηλικία και τις αναμνήσεις του, καθώς και τραγούδια, σκηνές από τα παρασκήνια μαζί με τον μάνατζερ και την οικογένειά του. Έγινε blockbuster λίγους μήνες μετά την προβολή της.http://www.clickatlife.gr/mousiki/story/10350http://www.e-go.gr/cinemag/moviespage.asp?catid=10455&subid=2&pubid=128681816

 Justin Bieber: Believe 
Το 2013 κυκλοφόρησε η βιογραφική ταινία Believe, η οποία ήταν η συνέχεια της προηγούμενης 3D ταινίας του, ονόματι Never Say Never. Κυκλοφόρησε μέσω των Open Road Films στις Ηνωμένες Πολιτείες και στον Καναδά στις 25 Δεκεμβρίου 2013. Η ταινία έλαβε αρνητικές κριτικές και απέφερε συνολικά $ 6,2 εκατομμύρια στις Ηνωμένες Πολιτείες.

 Προσωπική ζωή 
Από το 2010 μέχρι το 2018 ήταν σε on-off σχέση με την Σελίνα Γκόμεζ. Μάλιστα, σε συνέντευξη του στην Έλεν ΝτιΤζένερις, έχει αποκαλύψει ότι τα τραγούδια "Sorry", "Mark My Words" και "What Do You Mean?" γράφτηκαν για την Γκόμεζ.

Στις 7 Ιουλίου 2018 αρραβωνιάστηκε, έπειτα από λίγους μήνες σχέσης, με την Χέιλι Μπίμπερ και τον Σεπτέμβριο της ίδιας χρονιάς παντρεύτηκαν με πολιτικό γάμο. Στις 30 Σεπτεμβρίου 2019 πραγματοποίησαν επίσης θρησκευτικό γάμο. Το ζευγάρι έχει αποκτήσει έναν γιο, τον Τζακ Μπλους Μπίμπερ (γενν. 23 Αυγούστου 2024). 

 Δισκογραφία 

 Albums 

 My World 2.0 (2010)
 Under the Mistletoe (2011)
 Believe (2012)
 Purpose (2015)
 Changes (2020)
 Justice (2021)

 Remix Albums 

 My Worlds Acoustic (2010)
 Never Say Never: The Remixes (2011)
 Believe Acoustic (2013)

 EPs 

 My World EP (2009)
 R&Bieber EP (2020)
 Work From Home EP (2020)
 Biebs and Chill EP (2020)
 Couple Goals EP (2020)
 Party EP (2020)
 Hailey's Favs (2020)

 Τραγούδια 
+ΈτοςΤίτλος (Σε συνεργασία)2009"One Time""One Less Lonely Girl"2010"Baby"(Justin Bieber & Ludarcis)"Eenie Meenie"(Justin Bieber & Sean Kingston)"Somebody to Love""U Smile""Never Say Never"(Justin Bieber & Τζέιντεν Σμιθ)"Pray"2011"Mistletoe""Next to You" Chris Brown"All I Want for Christmas Is You (SuperFestive!)"(Justin Bieber & Mariah Carey)2012"Boyfriend""Turn to You (Mother's Day Dedication)""Live My Life" Far East Movement"As Long As You Love Me"(Justin Bieber & Big Sean)"Beauty and a Beat"(Justin Bieber & Nicki Minaj)2013"Right Here"(Justin Bieber & Drake)"All Around The World"(Justin Bieber & Ludarcis)"Heartbreaker""All That Matters""Hold Tight""#thatPower" "Wait for a Minute"(Justin Bieber & Tyga)"Lolly"(Maejor Ali, Juicy J & Justin Bieber)"Recovery""Bad Day""All Bad""PYD"(Justin Bieber & R. Kelly)"Roller Coaster""Change Me""Confident"(Justin Bieber & Chance the Rapper)2014"Home to Mama"(Justin Bieber & Cody Simpson)2015"Where Are Ü Now"(Justin Bieber & Jack U)"What Do You Mean?""Sorry""Love Yourself"2016"Company""Cold Water"(Major Lazer, Justin Bieber & MO)"Let Me Love You"(DJ Snake & Justin Bieber)"Deja Vu"(Post Malone & Justin Bieber)2017"Friends"(Justin Bieber & BloodPop)"Despacito (Remix)"(Luis Fonsi, Dadddy Yankee & Justin Bieber)"I'm the One"(DJ Khaled, Justin Bieber, Quavo, Chance the Rapper & Lil Wayne)"2U"(David Guetta & Justin Bieber)2018"Hard 2 Face Reality"(Poo Bear, Justin Bieber, Jay Electronica)"No Brainer"2019"I Don't Care""Bad Guy (Remix)"(Justin Bieber & Billie Eilish)"Love Thru the Computer"(Gucci Mane & Justin Bieber)"Don't Check on Me"(Chris Brown, Justin Bieber & INK)"10,000 Hours"(Justin Bieber & Dan+Shay)2020"Yummy""Intentions"(Justin Bieber & Quavo)"Forever"(Justin Bieber, Post Malone & Clever)"Stuck With You"(Justin Bieber & Ariana Grande)

 Παραπομπές  

 Εξωτερικοί σύνδεσμοι 




Κατηγορία:Καναδοί τραγουδιστές
Κατηγορία:Καναδοί μουσικοί
Κατηγορία:Καναδοί στιχουργοί
Κατηγορία:Νικητές Webby Award